Public procurement notice: Contract Notice
Published: 2024-12-16
Buyer: ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ (ΚτΠ Μ.Α.Ε)
Country: GR
Region: EL304
Contract type: Services
Procedure: Open procedure
CPV classification: 48000000 | 71241000 | 71356300 | 72224000: Project management consultancy services | 72262000: Software development services
Estimated value: 13142880 EUR
Submission deadline: 2025-01-17
Award criteria: quality, price
EU fund: eu-funds

Technical requirements: Το έργο αφορά στη δημιουργία της πλατφόρμας «mydigitaltourism», τη διαλειτουργικότητα με δημόσια μητρώα και συστήματα, καθώς και τη σύνδεση με άλλα υπο-δημιουργία μητρώα και εφαρμογές του Υπουργείου Τουρισμού και άντληση στοιχείων από αυτά και την ψηφιοποίηση αρχείων. Ο τουριστικός  τομέας  συνεισφέρει με πάνω από το 30% του ΑΕΠ στην οικονομική δραστηριότητα και παράλληλα απασχολεί το 25% του εργατικού δυναμικού  της Ελλάδας, αποτελώντας το βασικό μοχλό ανάπτυξης της χώρας. Αναπτυσσόμενος με τριπλάσιο ρυθμό από τους υπόλοιπους τομείς,  συμπαρασύρει στην ανάπτυξη τους κλάδους των κατασκευών, των μεταφορών, των υπηρεσιών και του λιανεμπορίου, ενώ παράλληλα παρουσιάζει ιδιαίτερο επενδυτικό ενδιαφέρον. Οι τεχνολογικές εξελίξεις στον χώρο του τουρισμού, σε συνδυασμό με τις αυξανόμενες απαιτήσεις των τουριστών για προσωποποιημένες, ελκυστικές και ποιοτικές εμπειρίες και υπηρεσίες, επιβάλλουν την εντατικοποίηση των προσπαθειών για την αφομοίωση των νέων ψηφιακών  τεχνολογιών. Για τη διοικητική εξυπηρέτηση αλλά και τη διασφάλιση του υγιούς ανταγωνισμού στον τομέα του τουρισμού προβλέπεται η δημιουργία ηλεκτρονικής πλατφόρμας ελέγχου της λειτουργίας του συνόλου των τουριστικών επιχειρήσεων e-ΜΗΤΕ. 
Στην νέα πλατφόρμα θα μεταπέσουν τα δεδομένα και οι λειτουργίες του υφιστάμενου Μητρώου Τουριστικών Επιχειρήσεων (ΜΗΤΕ), ενώ η Αναθέτουσα Αρχή θα εξασφαλίσει τη διαθεσιμότητα των υπαρχόντων δεδομένων στην μορφή που θα καθορίσει ο Ανάδοχος κατά τη φάση της μελέτης εφαρμογής. Παράλληλα, θα αναπτυχθεί  διαλειτουργικότητα με σκοπό τη διασύνδεση με μητρώα και συστήματα στα οποία τηρούνται στοιχεία για τις τουριστικές επιχειρήσεις, έτσι ώστε το Υπουργείο να μπορεί να έχει μια αξιόπιστη πηγή πληροφόρησης για το σύνολο των τουριστικών επιχειρήσεων. Τα στοιχεία που θα αντλούνται θα αφορούν όλες τις νομίμως λειτουργούσες τουριστικές επιχειρήσεις, ενώ η διαδικασία υποβολής στοιχείων για την αρχική αδειοδότηση ή την ανανέωση της αδειοδότησης αυτών θα παραμείνει αρμοδιότητα των τρίτων συστημάτων. Παράλληλα, θα ενταχθεί ο έλεγχος των επιχειρήσεων από τις περιφερειακές ελεγκτικές υπηρεσίες του Υπουργείου (ΠΥΤ) στα πλαίσια της διερεύνησης τυχόν καταγγελιών που επίσης θα υποβάλλονται μέσω του νέου συστήματος. Στόχος της πλατφόρμας «mydigitaltourism» είναι η μείωση των διοικητικών επιβαρύνσεων, η βελτίωση της διαθεσιμότητας έγκαιρων και αξιόπιστων στατιστικών δεδομένων σχετικά με τις τουριστικές οικονομικές δραστηριότητες και η παροχή δεδομένων σε πραγματικό χρόνο που αφορούν στη διαμονή σε τουριστικά καταλύματα (π.χ. διαμονή εκτός καταλυμάτων σε άλλου είδους εγκαταστάσεις όπως camping, σκάφη αναψυχής κ.α.), τη στιγμή που αυτά θα γίνονται διαθέσιμα από τις επιχειρήσεις, σχετικά με τις αφίξεις τουριστών. Σκοπός του προτεινόμενου έργου είναι ο εξορθολογισμός και η αυτοματοποίηση  διαδικασιών αρμοδιότητας του Υπουργείου, με σκοπό τη διευκόλυνση του έργου της διοίκησης, την παροχή ποιοτικότερων υπηρεσιών προς τους διοικούμενους και τους πολίτες, εξασφαλίζοντας στον φορέα τα κρίσιμα εκείνα στοιχεία που απαιτούνται για την διαμόρφωση της κατάλληλης τουριστικής πολιτικής. Στο πλαίσιο της ανάπτυξης του εν λόγω συστήματος θα καθοριστούν οι μεταβλητές που μπορούν να συλλεχθούν (π.χ. μεταβλητές που ούτως ή άλλως συλλέγονται κατά τη γνωστοποίηση των επιχειρήσεων αλλά και επιπλέον μεταβλητές που θα μπορούσαν να συλλεγούν με τη συμπλήρωση σύντομου ερωτηματολογίου). Επιπλέον, το Υπουργείο θα αποκτήσει την ικανότητα να ελέγχει και υποστηρίζει την άντληση στοιχείων σε πραγματικό χρόνο (real time) τη στιγμή που αυτά θα γίνονται διαθέσιμα από τις Τουριστικές Επιχειρήσεις και να συγκεντρώνει όλα τα απαιτούμενα στοιχεία για την Ολιστική Διαχείριση της Τουριστικής Ανάπτυξης της χώρας. Η σύμβαση δεν υποδιαιρείται σε τμήματα, λόγω της φύσης του αντικειμένου, της σχετικότητας, συμπληρωματικότητας και των αλληλεξαρτήσεων μεταξύ των ζητούμενων υπηρεσιών. Η συνολική εκτιμώμενη αξία της σύμβασης ανέρχεται στο ποσό των 13.142.880,00 € μη περιλαμβανομένου ΦΠΑ, εκτιμώμενη αξία με ΦΠΑ:  16.297.171,20 € ΦΠΑ 24%: 3.154.291,20€. Εκτιμώμενη αξία παρούσας σύμβασης 8.214.300,00 € μη περιλαμβανομένου ΦΠΑ (Εκτιμώμενη αξία με ΦΠΑ: 10.185.732,00 €, ΦΠΑ 24%: 1.971.432,00 €). Πριν την λήξη της σύμβασης, ο Κύριος του Έργου δύναται να αποφασίσει την άσκηση δικαιώματος προαίρεσης είτε για την επαύξηση του φυσικού αντικειμένου του έργου έως του ποσού των 3.285.720,00 € μη περιλαμβανομένου ΦΠΑ (εκτιμώμενη αξία με ΦΠΑ: 4.074.292,80 €, ΦΠΑ 24%: 788.572,80 €) είτε για την ανάθεση υπηρεσιών συντήρησης έως του ποσού των 1.642.860,00 € μη περιλαμβανομένου ΦΠΑ (εκτιμώμενη αξία με ΦΠΑ: 2.037.146,40 €, ΦΠΑ 24%: 394.286,40 €), με βάση τις αναφερόμενες τιμές στην Οικονομική Προσφορά του Υποψηφίου Αναδόχου, τόσο για την υλοποίηση του έργου, όσο και για τις υπηρεσίες συντήρησης αυτού (όπως αυτές περιγράφονται στην 7.2.2). Η άσκηση των προαναφερόμενων δικαιωμάτων προαίρεσης τελεί υπό την προϋπόθεση εξασφάλισης χρηματοδότησής τους. Η διάρκεια της σύμβασης ορίζεται σε δεκατέσσερις (14) μήνες, συμπεριλαμβανομένης της διαδικασίας ελέγχου και παραλαβής παραδοτέων, όπως ορίζεται στην Παρ. 6.3 της παρούσας.
Αναλυτική περιγραφή του φυσικού και οικονομικού αντικειμένου της σύμβασης δίδεται στο ΠΑΡΑΡΤΗΜΑ Ι ή σε άλλο περιγραφικό έγγραφο της παρούσας διακήρυξης.
Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέσης ποιότητας-τιμής.
[παρ. 1.3. και ΠΑΡΑΡΤΗΜΑ I της διακήρυξης].
Ο Ανάδοχος θα πρέπει να εγκαταστήσει το Σύστημα στον κόμβο Government Cloud (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας.Ο Ανάδοχος στα σημεία εγκατάστασης του λογισμικού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του Συστήματος, και να συνεργασθεί με τους υπευθύνους των Φορέων για την ένταξη του νέου συστήματος στην υφιστάμενη υποδομή.Τόπος υποβολής των παραδοτέων είναι η έδρα της ΚτΠ Μ.Α.Ε. [παρ. 7.5 ΠΑΡΑΡΤΗΜΑΤΟΣ I της Διακήρυξης]
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι ανάπτυξη πληροφοριακών συστημάτων. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία. Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης.
[παρ. 2.2.4 της Διακήρυξης].
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις (2021-2022-2023) ή τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις  κατ’ ελάχιστον ίσο με το 150% της εκτιμώμενης αξίας της σύμβασης, μη συμπεριλαμβανομένου του ΦΠΑ και των δικαιωμάτων προαίρεσης. Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
[παρ. 2.2.5 της Διακήρυξης].
Τεχνική Ικανότητα: 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.Συγκεκριμένα απαιτείται κατά τα τελευταία πέντε (5) έτη :
Α. οι υποψήφιοι οικονομικοί φορείς θα πρέπει να έχουν ολοκληρώσει επιτυχώς δύο (2) ή περισσότερα έργα αθροιστικού προϋπολογισμού ίσου τουλάχιστον με το 100% του έργου μη συμπεριλαμβανομένου του δικαιώματος προαίρεσης και του ΦΠΑ, που το καθένα εξ αυτών να καλύπτει ένα τουλάχιστον εκ των κάτωθι πεδίων, ενώ συνδυαστικά να καλύπτονται όλα τα πεδία (ένα έργο δύναται να καλύπτει άνω της μιας εκ των ακόλουθων απαιτήσεων) : 
•	ένα (1) τουλάχιστον έργο που να αφορά στην ανάπτυξη πληροφοριακού συστήματος ηλεκτρονικής διακυβέρνησης, που να παρέχει υπηρεσίες προς στελέχη του Δημοσίου Τομέα και προς τους πολίτες ή/και επιχειρήσεις, που να διαλειτουργεί με τρίτα συστήματα του Δημοσίου μέσω web services 
•	ένα (1) τουλάχιστον έργο που να αφορά στην ανάπτυξη διαδικτυακών εφαρμογών/λογισμικού
•	ένα (1) έργο ανάπτυξης Πληροφοριακού Συστήματος που να περιλαμβάνει ψηφιακό μετασχηματισμό οργανισμού (Δημόσιου ή Ιδιωτικού) ή / και σχεδιασμό, ανάπτυξη, πληροφοριακών συστημάτων & εφαρμογών, με προϋπολογισμό ίσο ή μεγαλύτερο του 50% του προϋπολογισμού του έργου μη συμπεριλαμβανομένου του Φ.Π.Α και του δικαιώματος προαίρεσης.
•	ένα (1) έργο υλοποίησης (αρχικής ή/και επέκτασης λειτουργικότητας)  ή  παροχής υπηρεσιών συντήρησης ή/και υποστήριξης παραγωγικής λειτουργίας το οποίο να περιλαμβάνει πληροφοριακό σύστημα διαχείρισης μητρώων επιχειρήσεων για λογαριασμό Δημόσιου Φορέα (περιλαμβάνονται ΝΠΔΔ) 
Β. Επιπροσθέτως, οι υποψήφιοι οικονομικοί φορείς θα πρέπει να έχουν ολοκληρώσει ένα ή περισσότερα έργα που περιλαμβάνουν την προμήθεια, εγκατάσταση, παραμετροποίηση και θέση σε λειτουργία Συστήματος Διαχείρισης Εγγράφων (Document Management) σε φορείς του δημόσιου, ευρύτερου δημόσιου ή/και ιδιωτικού τομέα, τα οποία έχουν  αθροιστικά συμβατικό τίμημα μεγαλύτερο του 30% του παρόντος έργου (μη συμπεριλαμβανομένου ΦΠΑ και δικαιωμάτων προαίρεσης)
Δ. Επιπροσθέτως, οι υποψήφιοι οικονομικοί φορείς θα πρέπει να έχουν υλοποιήσει επιτυχώς ένα (1) τουλάχιστον έργο που να περιλαμβάνει την παροχή υπηρεσιών ψηφιοποίησης και  ειδικότερα να αφορά τη σάρωση άνω του ενός εκατομμυρίου σελίδων και την εισαγωγή σε σύστημα διαχείρισης ψηφιοποιημένου υλικού άνω των 30.000.000 χαρακτήρων.
ΣΤ. Επιπροσθέτως, οι υποψήφιοι οικονομικοί φορείς θα πρέπει να έχουν υλοποιήσει επιτυχώς έργα γεωγραφικών πληροφοριακών συστημάτων. Ειδικότερα να έχουν ολοκληρώσει ή να παρέχουν υπηρεσίες συντήρησης / υποστήριξης παραγωγικής λειτουργίας σε τουλάχιστον ένα (1) έργο το οποίο να περιλαμβάνει γεωγραφικό πληροφοριακό σύστημα για λογαριασμό Δημόσιου Φορέα Εθνικής Εμβέλειας. 
Σημειώνεται ότι ένα έργο δύναται να συνυπολογιστεί σε περισσότερες της μιας εκ των ανωτέρω κατηγοριών απαιτήσεων τεχνικής ικανότητας (Α έως ΣΤ), εφόσον καλύπτει το αντικείμενο αυτών.
Επισημαίνεται ότι για την τεκμηρίωση της Τεχνικής Ικανότητας της παρούσας ενότητας θα λαμβάνονται υπόψιν και στοιχεία σχετικών υπηρεσιών που παραδόθηκαν ή εκτελέσθηκαν κατά τα τελευταία πέντε (5) έτη για τη διασφάλιση ικανοποιητικού επιπέδου ανταγωνισμού, λόγω της υλοποίησης περιορισμένου πλήθους αντίστοιχων έργων κατά την τελευταία τριετία.
[παρ. 2.2.6.1 της Διακήρυξης]. 
Επαγγελματική Ικανότητα – Ομάδα Έργου: 
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου η οποία να αποτελείται τουλάχιστον από τα μέλη με τα σχετικά προσόντα που αναφέρονται αναλυτικά στην παράγραφο 2.2.6.2 της Διακήρυξης. 
[παρ. 2.2.6.2 της Διακήρυξης].


Winner: Publications Office of the European Union